Hope ble trukket inn i politisk arbeid etter frigjøringen i 1945. Han var stortingsrepresentant for Akershus fra 1945 til 1953 og satt hele tiden i Stortingets landbrukskomité. Han representerte, i likhet med Alv Kjøs og Gudbrand Tandberg, den agrare tradisjonen innen Høyre. De tre ble de fremste talsmennene for landbruksinteressene i partiets stortingsgruppe på denne tiden.